Hierdie fotos is almal geneem van 'n enkele, lieflike jakkalsbessieboom in 'n natuurreservaat aangrensend aan die Krugerwildtuin. Hy groei langs die Olifantsrivier - in der waarheid nogal 'n entjie van die rivier af, maar waar daar nog heelwat ondergrondse water beskikbaar moet wees. Dit is die grootste jakkalsbessie wat ek nog gesien het! Op 'n paar fotos effens verder ondertoe staan ek by die stam, ter wille van skaal. Rondom hom was daar heelwat ander bome wat ook nogal glad nie te klein was nie, maar soos julle kan sien, troon hy bo hulle almal uit.